open-index/open-wikipedia-markdown huggingface dataset:
Pahta-aratti

**Pahta-aratti** (*Psittacara mitratus,* aiemmin *Aratinga mitratus*) on eteläamerikkalainen papukaija, jonka elinympäristö ulottuu Andeilla Perun keskiosista Bolivian kautta Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta 1844. Lajia on siirretty muun muassa Yhdysvaltoihin. Sitä on joskus kutsuttu nimellä hiippa-arati.

## Ulkonäkö
Pahta-aratti on *Psittacara*-arateista suurimpia, ollen nokasta pitkän pyrstön päähän noin 38 cm pitkä ja painaen noin 200-240 grammaa.

Se on suurimmaksi osaksi vihreä papukaija. Päässään sillä on punaisia kuvioita. Nokka on vaalea, jalat beiget ja silmää ympäröivä ihoalue valkoinen.

## Lemmikkinä
Pahta-aratti on Suomessa harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. *Psittacara*-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Suuri Garrick

**Suuri Garrick ** (*The Great Garrick*) on yhdysvaltalainen komediaelokuva vuodelta 1937. Elokuvan ohjasi paremmin kauhuelokuvistaan tunnettu James Whale.

## Juoni

Brian Aherne esittää elokuvassa ylimielistä brittinäyttelijä David Garrickia, joka ilmoittaa matkustavansa Pariisiin tarkoituksenaan opettaa näyttelemistä ranskalaisille. Ranskalainen näyttelijäryhmä pitää tätä loukkauksena ja päättää kostaa Garrickille tekemällä kepposen. Saavuttuaan Pariisiin Garrick kutsutaan kunniakseen järjestettyyn illanviettoon majataloon, jonka henkilökunta ja asiakkaat on korvattu näyttelijöillä. Garrick huomaa huijauksen pian mutta päättää lähteä leikkiin mukaan. Ennen kuin Garrick paljastaa tietävänsä totuuden, hän karkottaa luotaan Olivia de Havillandin näyttelemän Germaine De Le Corben, jonka hän luulee kuuluvan näyttelijöihin, vaikka tämä onkin tietämätön asiasta.

## Roolit

## Lähteet

## Aiheesta muualla
*
Mr. Hobbs lähtee lomalle

**Mr. Hobbs lähtee lomalle** () on Henry Kosterin ohjaama yhdysvaltalainen elokuva vuodelta 1962. James Stewart ja Maureen O’Hara esittävät elokuvassa Roger ja Peggy Hobbsia, jotka lähtevät yhdessä lastensa kanssa viettämään lomaa vuokrahuvilaan meren rannalle.

## Roolit

## Lähteet
Punapääaratti

**Punapääaratti** (*Psittacara erythrogenys*) on eteläamerikkalainen papukaija, joka elää suppealla alueella Länsi-Ecuadorissa ja Luoteis-Perussa, mutta on levinnyt karkulaisena ja muodostanut kannan esimerkiksi San Franciscoon USA:ssa. René-Primevère Lesson kuvaili lajin holotyypin Guayaquilista 1844.

## Ulkonäkö

Punapääaratti on noin 33 senttimetriä pitkä nokasta pitkän pyrstön kärkeen. Se painaa noin 165-200 grammaa.

Ulkonäöltään punapääaratti on vallan tyypillinen *[[Aratit|Psittacara]]*-aratti. Se on suurimmaksi osaksi vihreä, ja sillä on punaista päässä ja siipitaipeessa. Nokka on vaalea, silmää ympäröivä paljas ihoalue valkoinen ja jalat harmaat. Sillä ei ole alalajeja. Sukupuolet ovat samannäköiset. Nuorilta puuttuu punaiset merkinnät.

## Lemmikkinä
Punapääaratti on Suomessa harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. *Psittacara*-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Savanniaratti

**Savanniaratti** (*Eupsittula pertinax*) on Etelä-Amerikan pohjoisosassa ja Panamassa elävä papukaija. Lajista tunnetaan 14 alalajia, joista monet elävät rannikon tuntuman saarilla, kuten Aruballa, Bonairella ja Curaçaolla. Carl von Linné kuvaili lajin holotyypin Curaçaosta saadusta näytteestä 1758. Laji kuului aiemmin *Aratinga*-sukuun. Sen aiempi suomenkielinen lajinimi on **orinokonaratti**. Sillä on 14 alalajia: *E.p. pertinax, E.p. xanthogenia, E.p. arubensis, E.p. aeruginosa, E.p. griseipecta, E.p. lehmanni, E.p. tortugensis, E.p. margaritensis, E.p. venezuelae, E.p. chrysophrys, E.p. surinama, E.p. chrysogenys, E.p. paraensis* ja *E.p. ocularis.*

## Ulkonäkö
Savanniaratti on 25 senttimetriä pitkä nokasta pitkän pyrstön kärkeen. Se painaa noin 75-100 grammaa.

Savanniaratin pääväri on vihreä. Sillä on ruskea rinta ja hieman sinistä sävyä päälaella. Sen siipisulkien yläpinta on sininen. Nokka on tumma ja jalat harmaat. Alalajeja on 14, ja niissä on jonkin verran värivaihtelua: osalla alalajeista on ruskeat kasvot, toisilla kullankeltaista kasvoissaan lievästi silmien ympäriltä leviten jopa koko kasvojen alueelle.

## Lemmikkinä
Laji on Suomessa lemmikkinä harvinainen, mutta sitä tavataan ajoittain.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aratinga-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Sinipääaratti

**Sinipääaratti** (*Psittacara acuticaudatus*) on eteläamerikkalainen papukaijalaji. Se on aiemmin kuulunut *Aratinga*-sukuun ja joskus se luetaan kuuluvaksi ainoana lajina omaan *Thectocercus-*sukuun.

Se elää hyvin laajalla alueella Koillis-Kolumbiasta ja Pohjois-Venezuelasta läpi keskisen Etelä-Amerikan aina Paraguayhin ja Pohjois-Argentiinaan saakka. Uruguaysta se on mahdollisesti hävinnyt. Lajista tunnetaan viisi alalajia: *P.a. acuticaudatus, P.a. neumanni, P.a. haemorrhous, P.a. koenigi* ja *P.a. neoxena.* Louis Jean Pierre Vieillot kuvaili lajin holotyypin Paraguaysta 1818.

## Ulkonäkö
Laji on Psittacara-arateista suurimpia, ollen noin 37 senttimetriä pitkä nokasta pitkän pyrstön kärkeen. Se painaa noin 165 grammaa.

Sinipääaratti on suurimmaksi osaksi vihreä papukaijalintu. Sillä on nimensä mukainen sininen pää, vaikka osalla alalajeista pään sinisyys rajoittuu vain silmän yläpuoliseen osuuteen eli lakkiin. Ylänokka beige, alanokan väri vaihtelee alalajeittain. Pyrstön tyvessä punaista sävyä.

## Lemmikkinä
Sinipääaratti on Suomessa harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. *Psittacara*-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Ryhmä 8406

**Ryhmä 8406**  on Vietnamin demokraattisia uudistuksia ajavien vietnamilaisten puolueiden ja ryhmien liittoutuma. Se on laatinut Vietnamin vapauden ja demokratian julkilausuman vuonna 2006 (*Khối 8406 Tuyên Ngôn Tự Do Dân Chủ Cho Việt Nam 2006*) ja on nimetty tämän julkilausuman julkaisupäivän 8. huhtikuuta 2006 mukaan. Sen allekirjoittajina oli alun perin 118 toisinajattelijaa, jotka vaativat monipuoluejärjestelmää. Tukijoiden määrä on myöhemmin kasvanut tuhansiin, ja mukana on merkittävä roomalaiskatolinen pappi Nguyễn Văn Lý, joka tuomittiin kahdeksan vuoden vankeusrangaistukseen ryhmän tukemisesta.

## Lähteet

## Aiheesta muualla
* Actual Manifesto
* Vietnam: Fledgling Democracy Movement Under Threat
* Heed the call of Vietnam's Bloc 8406
* Communist Government Targets Members of Bloc "8406"
* Vietnamese Citizens Join in Mass Calls for Political Freedom
* Open letter from 50 US Members of Congress supporting Vietnamese democracy movement
* Vietnam tries to stop Democracy Activists from Organizing
* TIME: A Show (and Tell) Trial in Vietnam
* Viet Nam News: Anti-government propagandist receives 8-year prison term
* Nhan Dan: Alleged counter-revolutionary to go on trial
Termiittiaratti

**Termiittiaratti** (*Eupsittula canicularis*) on keskiamerikkalainen papukaija. Se elää Meksikossa ja Keski-Amerikan Tyynenmeren puoleisella osalla Costa Rican länsiosiin saakka. Carl von Linné kuvaili lajin holotyypin Costa Ricasta saadusta näytteestä 1758. Laji kuului aiemmin *Aratinga*-sukuun. Sillä on kolme alalajia: *E.c. canicularis, E.c. eburnirostrum* ja *E.c. clarae.*

## Ulkonäkö
Termiittiaratti on noin 24 senttimetriä pitkä nokasta pitkän pyrstön kärkeen ja painaa noin 70 grammaa.

Se on suurimmaksi osaksi vihreä. Otsallaan sillä on oranssi laikku, silmän yllä sinistä sävytystä ja silmän alta rintaan ruskeaa sävyä. Vihreä on vatsapuolella kellertävämpi ja vaaleampi kuin selkäpuolella. Nokka on vaalea, jalat harmaat. 

Sukupuolet samannäköiset. Nuorilla oranssia on otsalla vähemmän.

Laji muistuttaa persikka-arattia, mutta nokan väri on hyvä tuntomerkki: termiittiaratilla on vaalea nokka (tai ylänokka) ja persikka-aratilla kokonaan tumma, liki musta.

## Elintavat
Termiittiaratti elää metsissä alangoilla ja kukkuloilla 1 500 metrin korkeudelle asti, ja sitä tavataan myös savannilla ja kuivissa piikkipensaikoissa. Se näyttää pystyvän sopeutumaan alueille, joista metsä on raivattu, kuten laitumille, plantaaseille ja jopa kaupunkialueille. Laji on läheisessä yhteydessä termiitteihin (esim. Euthermes nigriceps) ja käyttää metsien termiittien pesiä lisääntymiseen.

Kansainvälinen luonnonsuojeluliitto on arvioinut termiittiaratin vaarantuneeksi lajiksi. Suurin uhka on pyydystys häkkilinnuksi, lisäksi sille sopivat elinalueet ovat vähentyneet.

## Lähteet
Persikka-aratti

**Persikka-aratti** (*Eupsittula aurea*) on eteläamerikkalainen papukaija, jonka laaja elinympäristö ulottuu Etelä-Surinamesta Brasilian keskiosien kautta Kaakkois-Peruun, Itä-Boliviaan, Paraguayhin ja Pohjois-Argentiinaan. Johann Friedrich Gmelin kuvaili lajin holotyypin Bahiasta Brasiliasta 1788. Laji kuului aiemmin *Aratinga*-sukuun. Sitä on joskus kutsuttu nimellä kultaotsa-aratinga. Siitä tunnetaan kaksi alalajia: *E.a. aurea* ja *E.a. major.*

## Ulkonäkö
Persikka-aratti on noin 26 senttimetriä pitkä nokasta pitkän pyrstön kärkeen ja painaa noin 80–105 grammaa.

Se on suurimmaksi osaksi vihreä papukaijalintu. Vatsapuolelta se on ruskehtavampi, ja päälaella on sinistä sävytystä. Nimensä se on saanut persikanvärisestä otsalaikusta. Siipisulat ovat siniset. Nokka on kokonaan tummanharmaa tai musta, jalat harmaat. 

Melko samannäköisestä termiittiaratista persikka-aratin erottaa helpoiten nokan värin perusteella: persikka-aratin nokka on kokonaan tumma, termiittiaratilla on vaalea ylänokka.

## Lemmikkinä
Persikka-aratti on Suomessa harvinainen lemmikkilintu.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aratinga-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Palmuaratti

**Palmuaratti** (*Aratinga jandaya*) on Koillis-Brasilian kotoperäinen papukaija, jonka elinympäristö käsittää Parán, Alagoasin ja Goiásin alueen. Johann Friedrich Gmelin kuvaili lajin holotyypin Brasiliasta 1788. Sitä on joskus kutsuttu nimellä jendayapapukaija. Sillä ei ole alalajeja nimlajin lisäksi.

## Ulkonäkö
Palmuaratti on pitkän pyrstönsä kanssa noin 30 senttimetriä pitkä ja painaa noin 125-140 grammaa.

Sen selkäpuoli eli siivet ovat vihreät, ja vatsapuoli ja pää oranssit. Vatsa on tummemman oranssi, pää kirkkaamman. Pyrstö on kelta-viher-sinikirjava. Nokka on tumma ja jalat harmaat.

Se muistuttaa hieman ulkonäöltään aurinkoarattia tai amazonianaurinkoarattia. Palmuaratin siivet ovat aikuisenakin kokonaan vihreät ja sen perusväri on enemmän oranssi kuin keltainen.

## Lemmikkinä
Suomessa palmuaratti on melko harvinainen lemmikki, mutta sitä tavataan kyllä.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aratinga-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Huppuaratti

**Huppuaratti** (*Aratinga nenday*) on Etelä-Amerikan keskiosissa elävä papukaija. Sen aiempi suomenkielinen lajinimi on **kalottiaratti,** ja se on aiemmin kuulunut omaan sukuunsa *Nandays*. Sillä ei ole alalajeja nimilajin lisäksi.

Huppuaratin elinympäristö ulottuu Kaakkois-Boliviasta ja Lounais-Brasiliasta Paraguayhin ja Pohjois-Argentiinaan. Louis Jean Pierre Vieillot kuvaili lajin holotyypin Paraguaysta 1823.

## Ulkonäkö
Huppuaratti on muodoltaan solakka lintu, jonka pituus nokasta pyrstön kärkeen on noin 30 cm. Linnun pituudesta noin puolet on pyrstöä. Se painaa noin 140 grammaa.

Huppuaratti on väriltään suurimmaksi osaksi vihreä. Sen päässä on musta "huppu", ja rinnassa sinertävää sävyä. Jalkahöyhenissä on pienet punaiset "sukat", koivet ovat vaaleat mutta kynnet mustat. Nokka on musta ja silmää ympäröivä paljas iho valkoinen tai harmaa. Pyrstön ja siipisulkien kärjet ovat sinertävät.

## Lemmikkinä
Huppuarattia tavataan Suomessakin lemmikkinä, mutta se ei ole kovin yleinen.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aratinga-arattia hankkiessa tulee varautua lintujen ääneen: se on kova ja linnut ovat äänessä paljon.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Vinnie Colaiuta

**Vinnie Colaiuta** (oik. **Vincent Colaiuta**, s. 5. helmikuuta 1956) on yhdysvaltalainen rumpali, joka tunnetaan taitavasta ja teknisestä soitostaan. 

Hän on soittanut useiden artistien ja yhtyeiden kanssa. Parhaiten hänet tunnetaan Frank Zappan, Stingin, Jeff Beckin ja Megadethin rumpalina. 

Megadethissa hän oli tosin vain sessiomuusikkona yhtyeen albumilla *[[The System Has Failed]]* (2004).

## Diskografiaa
**Frank Zappa**
*Joe's Garage (1979)
*Saarbrucken  (1979)
*Tinseltown Rebellion* (1981)
*Shut Up 'n Play Yer Guitar (1981)
*The Man From Utopia (1983)
*Guitar (1988)
*Beat the Boots|Any Way the Wind Blows (1991)
*Strictly Commercial (1995)
*You Can't Do That on Stage Anymore, Vol. 1 (1988)
*You Can't Do That on Stage Anymore, Vol. 4 (1991)
*You Can't Do That on Stage Anymore, Vol. 6 (1992)
*The Lost Episodes (1996)
*Frank Zappa Plays the Music of Frank Zappa: A Memorial Tribute (1996)
*Have I Offended Someone? (1997)
*Son of Cheep Thrills (1999)
*Halloween (2003)
*Trance-Fusion (2006)
*Buffalo (2007)

*'Joni Mitchell**
*Wild Things Run Fast]]'' (1982)
*Dog Eat Dog (1985)
*Night Ride Home (1991)
*Hits (1996)
*Misses (1996)
*Songs of a Prairie Girl (2005)

**Sting**
*Acoustic Live in Newcastle (1992)
*[[Ten Summoner's Tales]] (1993)
*[[Mercury Falling]] (1996)
*Brand New Day (1999)
*Sacred Love (2003)

**Megadeth'''
*The System Has Failed (2004)
Sun luokses jään

**Sun luokses jään** on Päivi Kautto-Niemen albumi vuodelta 1978.

## Kappaleet

# Suoraan suoneen (Mellow Lovin') 4:17  
# Päivät haaveiden jäi taa (Tutto Passera Vedrai) 3:31  
# Tulenliekki 4:43  
# Elämän pitkän sulle soisin 4:26  
# Jos isän kotiin saisin 3:31  
# Taju pois 3:21  
# Palaa (Feuer) 3:03  
# Prinssi uljas 4:30  
# Kun luonain oot (We're All Alone) 3:35  
# Samba mambo (Samba Mambo) 3:15  
# Vie paratiisiin (Take Me To Paradise) 4:42  
# Sun luokses jään (Che Dolce Lei) 3:51
Viherloistorastas

**Viherloistorastas** (*Cochoa viridis*) on Etelä-, Kaakkois- ja Itä-Aasiassa tavattava rastaisiin kuuluva varpuslintu.

## Koko ja ulkonäkö
Kooltaan viherloistorastas on 27&ndash;29&nbsp;cm. Selästään laji on väritykseltään kiiltävän vihreä. Päälaki on väriltään sininen. Mustissa siivissä on sininen kuviointi ja naaraalla on myös ruskeaa. Viherloistorastaan pyrstö on mustaa kärkeä lukuun ottamatta sininen. Vatsa on väritykseltään vihreä. Nuoret linnut eroavat väritykseltään huomattavasti aikuisista. Nuori lintu on selästään ruskean ja mustan täplikäs ja vatsa on ruskea mustin poikkiraidoin.

## Levinneisyys ja elinympäristö
Viherloistorastasta tavataan Intiasta, Nepalista, Laosista, Kambodžasta, Vietnamista, Thaimaasta, Myanmarista ja Kiinasta. Linnun elinympäristöä ovat tiheät ainavihannat metsät. Laji liikkuu puiden oksistoissa ja pohjakerroksessa. Viherloistorastaiden elinympäristöt sijaitsevat yleensä 900&ndash;2&nbsp;700 metrin korkeuteen merenpinnasta.

Viherloistorastaan ravinto koostuu hyönteisistä.

## Lähteet
Max Green

**Maxwell ”Max” Scott Green** (s. 15. joulukuuta 1984) on yhdysvaltalainen basisti, laulaja, taustalaulaja sekä yksi perustajajäsenistä Escape the Fate -yhtyeessä. Hän on Violent New Breed:in solisti, lauluntekijä ja kitaristi.

Hän teki osan Escape the Faten screameista yhdessä laulaja Craig Mabbittin kanssa. Green esiintyy yhdessä Craig Mabbittin kanssa myös Attack Attack!:in laulaja Caleb Shomon kappaleessa *All That I'm About*.

Max aloitti nuorempana kitaran soittamisen, mutta päätyi soittamaan bassoa. Hän ystävystyi 16-vuotiaana kykykilpailussa Ronnie Radken kanssa ja he perustivat yhdessä Escape the Fate-yhtyeen vuonna 2004. Radken jouduttua vankilaan vuonna 2008 he kuitenkin riitautuivat ja heidän tiensä erosivat. Green kärsi huumeriippuvuudesta, mutta pääsi kuiville vuonna 2013 ja ystävystyi taas Radken kanssa.

Escape the Fatesta lähdettyään hän ryhtyi The Natural Born Killersin soolokitaristiksi. Green lopetti TNBK:ssa vuoden 2013 heinäkuussa ja palasi hetkeksi takaisin Escape the Fate:en. Soitettuaan ETF:ässä puoli vuotta, toukokuun 9. päivänä 2014 Green ilmoitti siirtyvänsä Ronnie Radke:n bändiin Falling in Reverse:en.

Max Green kuitenkin lopetti Falling in Reversen basistina myöhemmin samana vuonna perustaakseen uuden bändin - Violent New Breed:in.

## Lähteet
The Longest Journey

**The Longest Journey** on norjalaisen Funcomin kehittämä seikkailupeli, joka julkaistiin vuonna  Windowsille. Pelin grafiikka ja tarinankerronta ovat saaneet pelikriitikoilta erittäin positiivista palautetta, ja peli on voittanut useita alan palkintoja.

Pelin jatko-osa, **Dreamfall: The Longest Journey** julkaistiin vuonna 2006.

## Tausta
Pelin tapahtumat sijoittuvat samanaikaisesti kahteen rinnakkaisulottuvuuteen *Arcadiaan*, taian maailmaan ja *Starkiin*, jossa vallitsee tiede ja teknologia. Pelin päähenkilö, April Ryan, on 18-vuotias Starkissa elävä, oudoista unista kärsivä taideopiskelija, joka on juuri muuttanut maaseudulta isoon kaupunkiin. Tarinan edetessä April saa tietää olevansa *Shifter*, jolla on kyky liikkua Arcadian ja Starkin maailmojen välillä.
April Ryanin tehtävä pelissä on pysäyttää maailmojen välillä tapahtumia sekoittava Kaaos (Chaos), ja palauttaa Tasapaino (Balance).

## Vastaanotto
Peli sai metacriticin arvostelussa arvosanaksi, metascoreksi, 91/100.

## Lähteet

## Aiheesta muualla
*
Örebro HK

**Örebro Hockeyklubb** (Örebro HK) on ruotsalainen jääkiekkoseura Örebrosta. Örebro HK pelaa Ruotsin jääkiekon korkeimmalla sarjatasolla SHL:ssä, johon se nousi kaudeksi 2013–2014. Kotiottelunsa Örebro pelaa Behrn Arenalla. Örebro HK:lla on myös e-urheilujoukkue nimeltä Örebro eHockey, joka pelaa ECL- ja SCL/eSHL-liigoissa.

## Pelaajat

*Lähde: EliteProspects*

## Valmennus & Joukkueenjohto
* **Päävalmentaja:** Niklas Eriksson  
* **Apuvalmentaja:** Tobias Thermell  
* **Apuvalmentaja:** Marcus Weinstock  
* **Maalivahtivalmentaja:** Kristoffer Eriksson 
* **Videovalmentaja:** Carl Hellnemo 
* **Fysiikkavalmentaja:** Andreas Berglund 
* **Fysiikkavalmentaja:** Mattias Mattsson 
* **Huoltopäällikkö:** Emil Kåberg 
* **Huoltopäällikkö:** Daniel Sandberg 
* **Puheenjohtaja:** Andreas Westlund 
* **Toimitusjohtaja:** Henrik Löwdahl 
* **Pelaajakehitysjohtaja:** Carl Gunnarsson 

*Lähde: EliteProspects*

## Jäädytetyt pelinumerot
* **3**  Lars Andersson
* **13**  Björn Johansson

## Kapteenit 2010-luvulla
*  Henrik Löwdahl 2008–2016
*  Viktor Ekbom 2016–2017
*  Jere Sallinen 2017–2018
*  Christopher Mastomäki 2019–2020
*  Stefan Warg 2020–2021
*  Rodrigo Abols 2021–2023
*  Glenn Gustafsson 2023-

## Päävalmentajat 2000-luvulla

*  Lars Andersson 2000–2001
*  Hans Ljunggren 2001–2004
*  Lars Andersson 2004–2005
*  Per Hånberg 2005–2006
*  Per-Arne Alexandersson 2006–2007
*  Hans "Hasse" Hansson 2007–2009
*  Lars Andersson 2000–2001

*  Peter Andersson 2009–2013
*  Patrik Ross 2013
*  Kent Johansson 2013–2016
*  Johan Tornberg 2016–2017
*  Niklas Sundblad 2017–2018
*  Niklas Eriksson 2018–

## Lähteet

## Aiheesta muualla

* Officiell webbplats
* Inofficiell webbplats 
* SvenskaFans.com: ÖHK
IF Sundsvall Hockey

**IF Sundsvall Hockey** on vuonna 1976 perustettu ruotsalainen jääkiekkojoukkue Sundsvallista. Joukkue pelaa Ruotsin kolmanneksi korkeimmalla sarjatasolla HockeyEttanissa. Kotiottelunsa joukkue pelaa Brandcode Centerissä.

## Joukkue kaudella 2025–2026

### Valmennus & Joukkueenjohto
* **Päävalmentaja & Toimitusjohtaja:** Jonas Lindström 
* **Apuvalmentaja:** Mathias Månsson 
* **Maalivahtivalmentaja:** Olle Alvebjörk 
* **Fysiikkavalmentaja:** Sebastian Falk 
* **Huoltopäällikkö:** Niklas Henriksson 
* **Huoltopäällikkö:** Alexander Nordén 
* **Puheenjohtaja:** Lars Johansson 

*Lähde: EliteProspects*

## Lähteet

## Aiheesta muualla
*Viralliset kotisivut
Le roi l’a dit

**Le roi l’a dit** (suom. *Kuningas on puhunut*) on Léo Delibesin koominen ooppera. Se käsittelee Ludvig XIV:n aikaa. Teos esitettiin ensimmäistä kertaa Pariisissa 24. toukokuuta 1873.

## Lähteet
IK Oskarshamn

**IK Oskarshamn** on vuonna 1970 perustettu ruotsalainen jääkiekkojoukkue Oskarshamnista. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Kotiottelunsa joukkue pelaa Be-Ge Hockey Centerissä.

## Joukkue kaudella 2025-2026

### Valmennus & Joukkueenjohto
* **Päävalmentaja:** Jeff Jakobs 
* **Apuvalmentaja & Fysiikkavalmentaja:** Daniel Ljungkvist 
* **Apuvalmentaja:** Johannes Salmonsson 
* **Maalivahtivalmentaja:** Mikael Sandberg 
* **Huoltopäällikkö:** Melker Andersson 
* **Huoltopäällikkö:** Andreas Karlsson 
* **Puheenjohtaja:** Therese Elofsson 
* **Toimitusjohtaja:** Arsi Piispanen 

*Lähde: EliteProspects*

## Lähteet

## Aiheesta muualla

*Virallinen sivusto
*2013-2014 roster
Växjö Lakers HC

**Växjö Lakers Hockey** on vuonna 1997 perustettu, Växjöstä kotoisin oleva ruotsalainen jääkiekkoseura. Se pelasi Ruotsin toiseksi korkeimmalla sarjatasolla HockeyAllsvenskanissa vuosina 2003–2011, kunnes nousi takaisin Elitserieniin (vuodesta 2013 lähtien SHL) kaudeksi 2011–2012. Seura voitti ensimmäisen mestaruutensa vuonna 2015, minkä jälkeen se on juhlinut Ruotsin mestaruutta myös vuosina 2018, 2021 ja 2023.

Lakersin kotiareena on VIDA Arena, jonne mahtuu 5&nbsp;750 katsojaa. Seurassa pelasi sen ensimmäisellä mestaruuskaudella kaksi suomalaista: puolustaja Ilkka Heikkinen ja hyökkääjä Tomi Kallio. Lakers on pelannut kahtena kesänä Vaasassa järjestettävässä harjoitusturnauksessa Vaasa Cupissa: vuonna 2009 joukkue jäi viimeiseksi voitettuaan yhden ottelun, ja vuonna 2010 hävisi loppuottelussa Rauman Lukolle.

## Joukkue kaudella 2025–2026

### Valmennus & Joukkueenjohto
* **Päävalmentaja:** Björn Hellkvist 
* **Apuvalmentaja:** Joakim Fagervall 
* **Apuvalmentaja:** Fredrik Hellgren 
* **Maalivahtivalmentaja:** Andreas Andersson 
* **Fysiikkavalmentaja:** Robert Lygdbäck 
* **Kehitysvalmentaja:** Calle Steén 
* **Huoltopäällikkö:** Johannes Engdahl 
* **Huoltopäällikkö:** Edvin Nilsson 
* **Toimitusjohtaja:** Henrik Evertsson 
* **Apulaistoimitusjohtaja:** Patrik Hall 
* **Pelaajakehitysjohtaja:** Mikael Eriksson 

*Lähde: EliteProspects*

## Lähteet

## Aiheesta muualla

* Växjö Lakers Hockey
* Lakers Lakejer
Kirjuriaratti

**Kirjuriaratti** (*Leptosittaca branickii*) on Etelä-Amerikan Andien alueella elävä papukaija. Sen elinympäristö ulottuu Etelä-Kolumbiasta Ecuadoriin ja Perun keskiosiin. Hans von Berlepsch ja Jan Sztolcman kuvailivat lajin holotyypin Marayniocista Perusta 1894. Sillä ei ole alalajeja.

## Ulkonäkö

Kirjuriaratti on noin 35 cm pitkä nokasta pitkän pyrstön kärkeen.

Suurimmaksi osaksi se on vihreä. Sillä on keltainen viiru silmältä korvan yli, joka koostuu pidentyneistä höyhenistä, ja oranssihtava vatsa. Pyrstö on yläpinnalta vihreä ja alapinnalta tummanpunainen. Nokka tumman beige, silmää ympäröivä ihoalue valkoinen.

## Lähteet
Gabriel Campillo

**Gabriel Campillo** (19. joulukuuta 1978 Madrid) on espanjalainen raskaan keskisarjan nyrkkeilijä ja WBA-liiton entinen mestari.

## Ammattiura
Campillo debytoi vuonna 2002. Vuonna 2005 hän voitti Espanjan-mestaruuden, kun hän kukisti Juan Nelongon kaikin tuomariäänin kymmeneräisessä ottelussa. Vuonna 2007 Campillo koki ensimmäisen tappionsa, kun Vjatšeslav Uzelkov tyrmäsi hänet kuusieräisessä ottelussa. Ottelussa ratkaistiin WBA-liiton Inter-Continental-mestari.

Seuraavan tappion Campillo koki seuraavana vuonna otellessaan EBU-liiton mestaruudesta. 12 erää kestäneen ottelun päätteeksi kaksi tuomaria näki Karo Muratin olleen parempi yhden saadessa ottelun tasan. Vuonna 2009 Campillo pääsi haastamaan WBA-liiton mestari Hugo Hernan Garayn, jonka voitti hajaäänituomiolla.

Vuonna 2010 Campillo menetti WBA-liiton mestaruuden 12 eräisen ottelun päätteeksi Beibut Šumenoville puolustaessaan sitä toista kertaa.

Vuonna 2012 Campillo otteli IBF liiton mestaruudesta silloista mestari Tavoris Cloudia vastaan mutta hävisi ottelun hajaäänituomiolla täysien erien jälkeen. Tämän jälkeen Campillo otteli tuntemattomampia nyrkkeilijöitä vastaan vaihtelevalla menestyksellä kunnes ilmoitti lopettavansa nyrkkeilemisen vuonna 2015.

## Lähteet

## Aiheesta muualla
boxrec.com
Raili Hulkkonen

**Raili Hulkkonen** (s. 15. tammikuuta 1946 Kurikka) on suomalainen maskeeraaja, meikkitaiteilija, kosmetologi ja yrittäjä, joka tunnetaan useiden julkisuuden henkilöiden meikkaajana, muun muassa Linnan juhliin. Hulkkonen on ammattimeikkauksen pioneeri, sillä hän on ollut luomassa useiden suomalaisten julkkisnaisten tyyliä – presidenttien rouvista suosikkilaulajiin.

## Ura
Hulkkonen työskentelee freelancerina. Hän on toiminut maskeeraajana televisiotuotannoissa, kuten Vain elämää ja Tanssii tähtien kanssa -ohjelmissa, sekä monissa elokuvissa. Hän järjestää meikkikursseja ja lanseerasi vuonna 2019 omaa nimeään kantavan meikkisarjan by Raili.

Hulkkonen päätyi kauneusalalle sattumalta ystävänsä ehdotuksesta. Vuonna 1965 hän valmistui Ritva Norriksen kosmetologikoulusta. Samana vuonna hän aloitti uransa Terttu Stenbergin kampaamon kosmetologina ja oli teatterimaskeeraaja Lilli Markkasen opissa. Myöhemmin hän työskenteli Max Factorilla ja teki 1970- ja 1980-luvuilla tavaratalokiertueita. Vuonna 1983 Hulkkonen ryhtyi yksityisyrittäjäksi. Hän on tehnyt töitä myös Lumenelle.

Vuonna 2014 ilmestyi toimittaja Pirkko Vekkelin Hulkkosesta kirjoittama elämäkerta *Raili Hulkkonen – kauneuden suurlähettiläs.*

## Yksityiselämä
Hulkkonen on perheensä esikoinen ja hänellä kolme vuotta nuorempi sisar. Hänen vanhempansa olivat kauppiaita. Hulkkosella on aviomies, jonka kanssa hän meni naimisiin vuonna 1972, tytär ja kolme lastenlasta. 

Hulkkonen on harrastanut nuorena balettia. Nykyään hän harrastaa sauvakävelyä. Hulkkonen on sairastanut rintasyövän. 

## Kirjallinen tuotanto
*
*

## Lähteet
Félicien-César David

**Félicien-César David** (13. huhtikuuta 1810 Cadenet – 29. elokuuta 1876 Saint-Germain-en-Laye) oli ranskalainen säveltäjä. Hän jäi orvoksi viisivuotiaana, kouluttautui kuoropoikana Aix-en-Provencessa ja työskenteli siellä joitain vuosia ennen muuttamista Pariisiin vuonna 1830. Pariisissa hän pääsi Pariisin konservatorioon. Hän liittyi vuonna 1832 saint-simonilaisen yhteisön jäseneksi Pariisin lähellä. Yhteisö kuitenkin suljettiin ja sitä johtanut Barthélemy-Proper Enfantin vangittiin; jotkut kannattajat päättivät lähteä muille maille, ja myös David vietti Egyptissä lähes kaksi vuotta ennen paluutaan kotimaahansa.

Félicien-César Davidin läpimurtoteos oli *[[Le Désert]]*, kolmiosainen sinfoninen oodi tenorille, puhujalle, kuorolle ja orkesterille. Sen sanat ovat Auguste Collinin. Teos esitettiin ensimmäistä kertaa Pariisissa 8. joulukuuta 1844. David saavutti suosiota myös oopperallaan *[[Lalla Roukh]]*, joka esitettiin ensimmäistä kertaa 12. toukokuuta 1862. Davidista tuli Kunnialegioonan *Officier* vuonna 1862.

Davidin tyyli oli itämainen ja eksoottinen. Hän vaipui kuitenkin unohduksiin pian kuolemansa jälkeen.

## Lähteet

## Aiheesta muualla
* Notable Names Databasen kuvaus Félicien-César Davidista
IF Troja-Ljungby

**IF Troja/Ljungby** on vuonna 1948 perustettu ruotsalainen jääkiekkojoukkue Ljungbystä. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Kotiottelunsa joukkue pelaa Ljungby Arenassa.

## Joukkue kaudella 2025-2026

### Valmennus & Joukkueenjohto
* **Päävalmentaja:** Magnus Sundquist 
* **Apuvalmentaja:** Björn Karlsson 
* **Apuvalmentaja:** Tobias Törnkvist 
* **Maalivahtivalmentaja:** Kryštof Mrázek 
* **Huoltopäällikkö:** Terry Hägg 
* **Toimitusjohtaja:** Jens Gustafsson 

*Lähde: EliteProspects*

## Maineikkaita pelaajia

*  Johan Andersson
*  Peter Eriksson
*  Jean-Luc Grand-Pierre
*  Morten Green
*  Roger Johansson
*  Ron Pasco
*  Chris Rogles
*  Rickard Wallin
*  Mattias Weinhandl
*  Ryan Glenn

## Lähteet

## Aiheesta muualla
*IF Troja-Ljungby
*Troja-support
João Guilherme Daddi

**João Guilherme Daddi** (1813 Porto – 1887) oli portugalilainen säveltäjä ja pianisti. Hänen teoksiinsa kuuluu useita koomisia oopperoita, joiden lisäksi hän sävelsi esimerkiksi operetin. Hän soitti Franz Lisztin kanssa.

## Lähteet
Minun oikeus

__NOTOC__
**Minun oikeus** on Timo Rautiainen & Trio Niskalaukauksen toinen ja samalla yhtyeen viimeinen single albumilta *[[Kylmä tila (albumi)|Kylmä tila]]*. "Leijonan periaatteet 2004" on uudelleen nauhoitettu versio alun perin yhtyeen vuonna 1997 ilmestyneellä *[[Hävetkää!]]* -EP:llä julkaistusta kappaleesta. Kappaleen kosketinosuudet soittaa Tuomas Holopainen. Videon kappaleesta "Kylmä tila" on ohjannut Tomi Tuomaala.

Kappale debytoi Suomen virallisen singlelistan kolmannella sijalla, ja se pysyi listalla yhteensä neljä viikkoa.

## Kappaleet
# 
# 
# Kylmä tila (video)

## Kokoonpano
* Jari Huttunen – rytmikitara
* Jarkko Petosalmi – rytmikitara
* Seppo Pohjolainen – rummut, taustalaulu
* Timo Rautiainen – laulu, kitara
* Nils Ursin – basso
* Tuomas Holopainen – koskettimet ("Leijonan periaatteet 2004")
* Jarkko Martikainen – tuotanto

## Lähteet

## Aiheesta muualla
* Minun oikeus discogs.com -sivustolla
The Nightmare Room

**The Nightmare Room** on R. L. Stinen kirjoittama nuorille suunnattu kauhukirjasarja. Sarja on julkaistu Suomessa WSOY:n kustantamana vuosina 2001–2005.

## Sarjan osat
# Älä unohda minua! – Danielle ja Addie leikkivät hypnotisoivansa Daniellen pikkuveljen Peterin. Mutta Peter vajoaakin oikeasti hypnoosiin ja alkaa herättyään unohtaa asioita. Entä mitä ovat kellarista kuuluvat huokaukset ja valittavat äänet – kuuluvatko ne painajaishuoneesta?
# Kaappi numero 13 – Taikauskoinen Luke saa koulussa kaapin numero 13. Hän on kauhuissaan. Vastoin odotuksia onni alkaa kuitenkin pian hymyillä Lukelle. Mutta avautuuko kaapin numero 13 ovi sittenkin painajaishuoneeseen?
# Kirottu tyttö – Maggie käy 13-vuotispäivänään huvipuistossa kädestäennustajalla. Pian tämän jälkeen hänen ympärillään alkaa sattua kauheita onnettomuuksia. Vaivaako Maggieta jonkinlainen kirous? Joutuuko hän kenties viettämään koko elämänsä painajaishuoneessa?
# Vaaralliset valheet – Ross kauhistuu törmätessään kotibileissä täydelliseen kaksoisolentoonsa. Eihän hänellä ole kaksoisveljeä! Vaikuttaa siltä, että nämä bileet pidetäänkin painajaishuoneessa.
# Pirullinen päiväkirja – Alex pitää erikoista päiväkirjaa – merkinnät ilmestyvät siihen itsestään ja vielä ennen aikojaan! Alex luulee löytäneensä avaimen suosioon ja hyviin arvosanoihin. Mutta hänpä onkin löytänyt avaimen painajaishuoneeseen.
# Uhka metsässä – Laura hoitaa kahta kulkukissaa. Hän rakastaa eläimiä. Viime aikoina lähimetsän eläimet ovat kuitenkin alkaneet käyttäytyä oudosti hänen seurassaan. Asustaako metsässä jotain vieläkin oudompaa? Joskus metsäpolku voi johtaa suoraan painajaishuoneeseen.
# Huutavat haamut – Spencer ei pysty unohtamaan serkkuaan, joka hukkui jäihin hänen silmiensä edessä. Hän haluaa kertoa serkulleen, että yritti pelastaa tämän. Spencer löytääkin kauhukaupasta haamuja jäljittävät laitteen, mutta johtaako se hänet suoraan painajaishuoneeseen?
# Varjotyttö – Selena joutuu kuukaudeksi Jada-serkkunsa ja tämän perheen luo asumaan. Mutta talossa tapahtuu pimeän aikaan jotain outoa. Jadan vuode on usein öisin tyhjä. Eräänä yönä Selena lähtee seuraamaan Jadaa ja näkee tämän menevän salaiseen huoneeseen. Onko se painajaishuone?
# Kauhujen kesäleiri – Russell on lähdössä kesäleirille. Hän kuuluu leirin senioreihin ja joutuu osallistumaan vaaralliselle kanoottiretkelle, jolta huhujen mukaan kaikki eivät ole palanneet. Russell astuu kanoottiin ja meloo suoraan painajaishuoneeseen.
# Täydenkuun Halloween – Tristan osallistuu opettajansa järjestämiin Halloween-juhliin, vaikka olisi paljon mieluummin keppostelemassa kaveriensa kanssa. Kesken juhlien talon kaikki ovet lukkiutuvat ja ikkunoihin ilmestyvät kalterit. Juhlat pidetään painajaishuoneessa.
# Kiusanhenki
# Vierailijat
Heligoland

**Heligoland** on Massive Attackin viides studioalbumi, joka julkaistiin 5. helmikuuta 2010. Se ylsi Suomen virallisen listan sijalle 11.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Metacritic: 72/100
* AllMusic: 

## Lähteet
James Chamanga

**James Chamanga** (s. 2. helmikuuta 1980 Luanshya) on sambialainen jalkapalloilija, pelipaikaltaan hyökkääjä. Hän edustaa kiinalaista Dalian Shide FC:tä. Chamanga on pelannut vuodesta 2005 lähtien ulkomailla, kolme vuotta Etelä-Afrikassa, jonka jälkeen Kiinassa. Hänellä on hallussaan Etelä-Afrikan liigan yhden ottelun maalintekoennätys, sillä hän teki viisi maalia Platinum Starsia vastaan joulukuussa 2007. 

Chamanga on pelannut Sambian maajoukkueessa kolmissa Afrikan-mestaruuskilpailuissa, vuosina 2006, 2008 ja 2010. 

## Lähteet

* Chamangan profiili national-football-teams.com-sivustolla
Turgon

**Turgon** on J. R. R. Tolkienin kirjoissa esiintyvä nimi joka on ainakin kahdella fiktiivisellä hahmolla.

* Turgon (haltia), Ensimmäiselä Ajalla elänyt Gondolinin kuningas
* Turgon (ihminen), Kolmannella Ajalla elänyt Gondorin käskynhaltija
Bertha Paulig

**Bertha Maria Paulig**, o.s. **Bohnhof**, (30. heinäkuuta 1857 Helsinki – 9. elokuuta 1923 Helsinki) toimi aviomiehensä Gustav Pauligin kuoltua Pauligin toimitusjohtajana vuosina 1907–1919. Hän lienee ensimmäisiä suomalaisia naisia toimitusjohtajana.

## Lähteet
* Pauli Komsi, Jan Lindström, Seppo Zetterberg: *Omistamisen taito: Perheyritykset kansakunnan rakentajina*. Otava, Helsinki 2002.

### Viitteet
Fortezza Medicea di Girifalco

**Fortezza Medicea di Girifalco** on linnoitus, joka sijaitsee Cortonan kaupungissa.

## Historia
Kaupungin korkeimmalla paikalla on todennäköisesti ollut linnoitus jo muinaisilla ajoilla. Alueella näkyy vieläkin osia etruskilaislinnoituksesta. Varhaisimmat kirjatut tiedot tällä paikalla olleesta linnoituksesta ovat vuodelta 1258.

Nykyinen linnoitus rakennettiin 1556-1561 suurherttua Cosimo I de' Medicinin käskystä. Linnoituksen suunnitteli kuuluisa sotilasinsinööri Gabrio Serbelloni, joka oli myös paavi Pius IV veljenpoika. Linna on puolisuunnikkaan muotoinen ja sitä ympäröivässä linnakkeessa on neljä bastionia, joista linnaa oli hyvä puolustaa.

Vuonna 1943 Saksan joukot piilottivat yli sata tonnia kultaa Fortezzan linnoitukseen. Suuri osa kullasta vietiin pois ennen sodan päättymistä, mutta amerikkalaisten vallatessa linnoituksen, kultaa oli jäljellä vielä yli 40 miljoonan euron arvosta.

## Nykyisyys
Linnoitusta on viime vuosina kunnostettu ja se on vielä osittain suljettu (2009). Linnoitukseen pääsee tutustumaan ja siellä pidetään erilaisia kulttuuritapahtumia, kuten nykytaiteen näyttelyitä.

## Lähteet
* Cortona, city of art – Guide book of Cortona

### Viitteet

## Aiheesta muualla
Feinsterin taistelu

**Feinsterin taistelu** käytiin Christopher Paolinin Perillinen-kirjasarjan kolmannessa osasan Brisingrin loppuvaiheessa Feinsterin kaupungissa Valtakunnan etelärannikolla lähellä Selkärankavuoristoa. 

Palavilla tasangoilla saadun voiton jälkeen Vardenien johtaja Nasuada päätti edetä etelästä kaupunki kerrallaan kohti kuningas Galbatorixin pääkaupunkia Uru'baenia. Ensimmäisenä heidän reitillään oli kaupunki nimeltään Feinster.

Vardenien, surdalaisten, urgalien ja kääpiöiden yhdistetty armeija piirritti Feinsterin, jossa oli tiukka puolustus, joka koostui käytännössä pelkästään kaupungin omista miehistä. Nämä palvelivat vannoutuneesti kaupungin johtaja Lady Loranaa, joka oli vannonut muinaisella kielellä palvelevansa Galbatorixia. Kaupungin portti oli teljetty magialla, eikä siitä päästy läpi millään taioin tai muurinmurtajalla, joten haltiat Arya ja Blödhgarm kiipesivät muurin yli avatakseen portin sisältäpäin; he kuitenkin jäivät umpikujaan. Hyökkääjät muurin ulkopulella olivat pahassa pinteessä, sillä kaupungista heitä surmattiin valtaisin määrin heittokonein ja nuolin. Heidän pelastajakseen saapuivat Eragon ja Saphira, jotka päästivät Aryan ja Blödhgarmin umpikujasta. Portti avattiin ja vardenit tukijoinen pääsivät kaupunkiin vallaten sen katu kadulta, kunnes saavuttiin sen keskustana olevalle linnalle.

Arya, Eragon ja Saphira lensivät linnaan eräästä ikkunasta ja kohtasivat siellä Lady Loranan ja kolme Galbatorixin maagia, jotka aikoivat luoda varjon aiheuttamaan sekasortoa vardeneiden keskuuteen. He eivät pysty pysäyttämään maageja tarpeeksi nopeasti estääkseen varjoa syntymästä. Eragon joutuu jo toisen kerran elämässään vastatusten varjon kanssa, ja tämä varjo, Varaug, oli tehdä hänestä selvän jollei hänellä olisi ollut apunaan Aryaa ja Saphiraa. Lopulta Aryan onnistuu pistämään miekka varjon sydämeen. Varjon kuoltua vardenit, surdalaiset, urgalit ja kääpiöt voittavat taistelun, ja Lady Lorana jää vardenien vangiksi.
Eero Österberg

**Eero Jukka Tapani Österberg** (s. 30. elokuuta 1959 Pello) on suomalainen kuvataiteilija ja taidepedagogi joka asuu Ranualla. Österberg valmistui kuvataideopettajaksi Lapin yliopiston taiteiden tiedekunnassa 2008. Hän opiskeli kuvataiteilijaksi Lahden taideinstituutissa 1980-luvuna alussa ja Peräpohjolan opistossa 1970-luvun lopulla. 

Eero Österberg toimi kuvataiteen opettajana Ranuan kristillisessä kansanopistossa. Opetustoimesta jäätyään hän työskentelee päätoimisena taidemaalarina. Erityisenä kiinnostuksen kohteena on seinämaalaukset, ja hän on saanut toteuttaa julkisia teoksia mm. Helsinkiin. 

Österbergin vanhemmat olivat talonmies Gunnar ja perhepäivähoitaja Signe Österberg, o.s. Halonen. Hänen aviopuolisonsa on erikoissairaanhoitaja Anna-Maija Österberg, o.s. Mäenpää. Heidän lapsistaan Laura Lindgren toimii kuvataiteilijana.

## Lähteet
* Eero Österberh Kuvataiteilijamatrikkelissa
* Eero Österbergin kotisivut
* Lapin taiteilijaseura
Turgon (haltia)

**Turgon** Viisas (quen. *Turucáno*) on fiktiivinen haltiaruhtinas kirjassa *[[Silmarillion]]*. Hän oli noldorin Korkean kuninkaan Fingolfinin toiseksi vanhin poika, Idrilin isä ja Elrondin isoisoisä. Turgon hallitsi salattua Gondolinin valtakuntaa ennen kuin hänen sisarenpoikansa Maeglin kavalsi sen Morgothille. Hän oli myös Beleriandin noldorin korkea kuningas veljensä, Fingonin, kuoleman jälkeen. Turgon kuoli Gondolinia kohdanneessa hävityksessä. Hänellä oli myös vaimo Elenwë, joka kuoli pudottuaan Helcaraxën läpi jäiseen mereen kun noldor palasivat Keski-Maahan.
## Lähteet

## Aiheesta muualla
* Turgon KontuWikissä
Rainford Kalaba

**Rainford Kalaba** (s. 14. elokuuta 1986 Kitwe - 13. huhtikuuta 2024) on sambialainen jalkapalloilija, pelipaikaltaan keskikenttäpelaaja. Hän edustaa portugalilaista UD Leiriaa. Kalaba on pelannut urallaan aiemmin mm. ZESCO United FC:ssä, jossa hän voitti Sambian Cupin vuonna 2006. Hän on edustanut Sambian maajoukkuetta vuodesta 2005 lähtien ja on ollut mukana Afrikan-mestaruuskilpailuissa 2008 ja 2010.

## Lähteet

* Kalaban profiili national-football-teams.com-sivustolla
Raimo Lukander

**Raimo Lukander** (18. huhtikuuta 1934 – 27. elokuuta 2005) oli suomalainen jalkapalloilija.

Hyökkääjänä pelannut Lukander edusti urallaan Pallo-Poikia 1954–1961, Helsingin Palloseuraa 1962–1964 ja Helsingin Jalkapalloklubia 1965. Hän voitti HPS:ssa Suomen Cupin 1962. Kaikkiaan Lukander pelasi seitsemän pääsarjakautensa aikana 100 ottelua, joissa hän teki 14 maalia. 

Lukander pelasi maajoukkueessa vuonna 1961 yhden A-maaottelun ja kaksi B-maaottelua.

## Lähteet
Ilona Ruotsalainen

**Ilona Ruotsalainen** (s. 8. tammikuuta 1981 Jyväskylä) on suomalainen lumilautailija. Hän edusti seuratasolla Jyväskylän Hiihtoseuraa.

Ruotsalainen on osallistunut kuudesti aikuisten maailmanmestaruuskilpailuihin. Vancouverin talviolympialaisissa 2010 hän karsiutui parisuurpujottelussa pudotuskierroksissa. Lopullinen sijoitus olympialaisissa oli 23:s. Maailmancupin osakilpailussa hän on ollut parhaimmillaan toinen Landgraafin paripujottelussa vuonna 2004.

Ruotsalainen on liikuntatieteiden maisteri ja väitellyt tohtoriksi vuonna 2020.

## Menestys arvokisoissa
*Olympialaiset
**2010 parisuurpujottelu 23:s
*MM-kilpailut
** 2001 parisuurpujottelu 46:s, suurpujottelu 34:s, paripujottelu 49:s.
** 2003 parisuurpujottelu 22:s, paripujottelu 15:s.
** 2005 parisuurpujottelu 26:s, paripujottelu 22:s.
** 2007 parisuurpujottelu 18:s, paripujottelu 16:s.
** 2009 parisuurpujottelu 18:s, paripujottelu 28:s.
** 2011 parisuurpujottelu 18:s, paripujottelu 21:s.

## Lähteet
Erkki Salmela

**Erkki Salmela** (s. 27. huhtikuuta 1958 Ranua) on lappilainen kuvanveistäjä. 

Salmela on opiskellut Limingan taidekoulussa 1979-80, Kankaanpään taidekoulussa 1980-82 ja Kuvataideakatemiassa 1982-86. 

Vanhemmat kirvesmies, maanviljelijä Viljo Salmela (k. 1969) ja perhepäivähoitaja Rauha Lyydia Salmela-Niemelä o.s. Kortesalmi.

## Teoksia

* Talviaiheinen puureliefi, Ranuan kirjasto, 2001
* Ranuan 90-luku, 2001, pronssiin patinoitu kipsi
* Syksyaiheinen puureliefi, Ranuan yläaste, 2000
* Sepon hölökkä -mitali, 1999, pronssi
* Ranuan raha (Kalakaani), 1999, pronssi
* Kesä-aiheinen puureliefi, Ranuan ala-aste 1999
* Kevät-aiheinen puureliefi, Ranuan valtuustosali 1997
* Kulttuurille-veistos 1997,kaksiosainen betoniveistos
* Paavo Nurmen ja urheilun juhlaraha 1997, hopea
* Ranuan kahdeksan vuosikymmentä 1996, kahdeksanosainen reliefisarja, patinoitu kipsi
* Paavo Nurmen ja urheilun juhlaraha 1996
* Suomen itsenäisyyden 75-vuotisjuhlaraha 1991
* Ranua-mitali 1991
* Suomen Taiteilijaseuran 125-vuotismitali 1989
* Useita töitä julkisissa kokoelmissa (Sanomalehti Lapin Kansa, Ranuan kunta, Suomen Mitalitaiteen Kilta, Rahapaja, Suomen valtio ja Suomen Kansallismuseo)

### Kuvia julkisista teoksista

Tiedosto:Ranua itkevät kivet.JPG|*Itkevät kivet*, Lapin sodan evakkojen muistomerkki, 1992, Ranua.
Tiedosto:Luonnonaihe by Erkki Salmela 1994 Ranua.JPG|*Luonnonaihe*, 1994, Ranua.
Tiedosto:Lapin nuija by Erkki Salmela 1997 Kemijärvi.JPG|*Lapin nuija*, 1997, Kemijärvi.


## Lähteet
* 

### Viitteet
Miguel Sanz Sesma

**Miguel Sanz Sesma** (s. 16. syyskuuta 1952, Corella, Navarra) on espanjalainen Union del pueblo Navarron poliitikko. Hän on
toiminut Navarran aluehallituksen puheenjohtajana vuodesta 1996 vuoteen 2011 asti. Sanz toimi myös puolueensa puheenjohtajana 1997-2009.
Taban Airin lento 6437

**Taban Airin lennon 6437 onnettomuus** tapahtui 24. tammikuuta 2010, kun Kolavian operoima Taban Airin Tupolev Tu-154M epäonnistui laskeutuessaan Mašhadin kansainväliselle lentoasemalle Mašhadiin Iraniin. Lennon alkuperäinen reitti kulki Abadanista Mašhadiin, mutta se päätettiin ohjata Esfahaniin (Isfahan) huonojen sääolojen vuoksi. Koneessa tapahtuneen sairauskohtauksen takia kone joutui tekemään hätälaskun Mašhadiin. Kone epäonnistui laskeutumisessa syttyen ilmiliekkeihin. Kaikki koneen 170 matkustajaa onnistuivat pelastautumaan palavasta hylystä.

## Lentoyhtiö

Taban Air oli vuonna 2004 perustettu iranilainen lentoyhtiö, joka sai toimiluvan vuonna 2006. Taban Air menetti toimilupansa onnettomuuden vuoksi. Taban Air lensi 16 kohteeseen Lähi-idässä.

## Lentokone
Lentokone oli venäläisvalmisteinen Tupolev Tu-154M -tyyppinen matkustajakone. Sen rekisteri oli RA-85787, ja se teki ensilentonsa vuonna 1993.

## Onnettomuus
Lento 6437 lähti kello 05:35 paikallista aikaa Abadanista kohti Mašhadia. Mašhadissa vallinneen huonon sään vuoksi kone ohjattiin laskeutumaan Esfahaniin. Koneen ollessa lähellä Mašhadin kansainvälistä lentoasemaa eräs matkustajista sai vakavan sairauskohtauksen. Miehistö päätti laskeutua koneella Mašhadiin huonoista sääoloista huolimatta. Näkyvyys oli vajaat 200 metriä sumun takia.

Lentäjät päättivät lennonjohdon kanssa lähestyä kiitotietä 31R mittarilähestymisjärjestelmän avulla, joka ei edellytä näköhavaintoja kentästä. Kone onnistui lähestymään lähes kiitotien kynnykselle asti, jolloin koneen peräsin osui maahan ja kone kaartui kiitotien ohi. Koneen laskutelineet kärsivät maahan osuessaan huomattavia vaurioita. Myös koneen oikea siipi osui rajusti maahan ja syttyi räjähdysmäisesti palamaan.

Kaikki matkustajat ja miehistön jäsenet onnistuivat pakenemaan palavasta hylystä hätäuloskäyntien kautta. BBC:n mukaan loukkaantuneita oli 46.

## Onnettomuustutkinta
Iranin siviili-ilmailuviranomaiset aloittivat onnettomuustutkinnan ja epäsivät Taban Airilta liikennöintiluvan toistaiseksi. Onnettomuuden syy ei ole vielä varmistunut. Onnettomuus saattoi johtua moottoriviasta, sillä kone osui maahan juuri ennen kiitotielle laskeutumista. Venäjän onnettomuustutkintakeskus ilmoitti 26. tammikuuta osallistuvansa onnettomuustutkintaan.

Onnettomuus oli vuoden 2002 jälkeen kolmas Iranissa sattunut hengenvaarallinen onnettomuus, joka tapahtui Tupolevin valmistamalle koneelle.

## Lähteet

## Aiheesta muualla
*The Aviation Heraldin raportti onnettomuudesta
*BBC:n uutinen onnettomuudesta